วันนี้ไปกินชาบูที่ร้าน โปเต้ชาบูชาบู ร้านแรกและร้านเดียวในจังหวัดกำแพงเพชรบ้านเรา ร้านอยู่ในซอยเดียวกับอีเกิ้ลผับ ข้างๆร้านข้าวปุ้นขายเสื้อผ้า เยื้องๆกับร้านพรเพชรขายผ้าจ้าาาา มีจุดสนใจคือป้ายขนาดใหญ่อยู่หน้าร้านนะจ๊ะ ชัดเด่นเป็นสง่า หาง่าย
บรรยากาศร้านก็สบายๆ ชิวๆ ห้องแอร์ ร้านค่อนข้างจะเล็ก ที่นั่งแออัดนิดหน่อย แต่ก็อบอุ่นดี อิอิ ส่วนที่จอดรถสามารถจอดได้ริมถนน อาจจะหายากนิดนึง
ต่อมามาพูดถึงอาหารกันดีกว่าจ้า ก็เป็นเมนูของสดมากมายให้เลือก รสชาด โอเคเลยนะเราว่า หมูนุ่มมาก แนะนำ หมูสันคอ กับ หมูหมักงา ต้องลอง ! ส่วนน้ำชาบูก็มีสองแบบจ้า แบบจืดกับแบบที่คล้ายๆต้มยำ เผ็ดๆหน่อย รสชาดเข้มข้นดี 
บริการก็ค่อนข้างโอเคนะ แต่ด้วยความที่ร้านเล็ก พนักงานเลยน้อย เลยต้องรอกันนิดนึงจ้า รวมๆทุกอย่างโอเคเลย เป็นอีกตัวเลือกใหม่ที่น่าสนใจสำหรับชาวกำแพงเพชรจ้าาา ลืมบอกราคา ราคาเริ่มต้น 19 บาทเท่านั้นนนน แต่วันนี้ไปสามคน จ่ายไปประมาณ 400 จ้า